ai4bharat/Pralekha huggingface dataset:
പ്രധാനമന്ത്രിയുടെ ഓഫീസ്
18-ാമത് ഇന്ത്യ-ആസിയാൻ ഉച്ചകോടിയിൽ പ്രധാനമന്ത്രി സഹ അധ്യക്ഷത വഹിച്ചു
ആസിയാന്റെ നിലവിലെ ചെയർമാനായ ബ്രൂണെ സുൽത്താൻ ഹാജി ഹസ്സനൽ ബോൾകിയയുടെ ക്ഷണപ്രകാരം പ്രധാനമന്ത്രി ശ്രീ നരേന്ദ്ര മോദി ഇന്ന് 18-ാമത് ഇന്ത്യ-ആസിയാൻ ഉച്ചകോടിയിൽ പങ്കെടുത്തു. വെർച്വലായി നടന്ന ഉച്ചകോടി ആസിയാൻ അംഗരാജ്യങ്ങളിലെ നേതാക്കളുടെ പങ്കാളിത്തത്തോടെയാണ് നടന്നത്.
ഇന്ത്യ-ആസിയാൻ പങ്കാളിത്തത്തിന്റെ 30-ാം വാർഷികത്തിന്റെ നാഴികക്കല്ല് ഉയർത്തിക്കാട്ടി നേതാക്കൾ 2022-നെ ഇന്ത്യ-ആസിയാൻ സൗഹൃദ വർഷമായി പ്രഖ്യാപിച്ചു. ഇന്ത്യയുടെ ആക്ട് ഈസ്റ്റ് പോളിസിയിലും വിശാലമായ ഇന്തോ-പസഫിക് വീക്ഷണത്തിനായുള്ള ഇന്ത്യയുടെ ദർശനത്തിലും ആസിയാൻ കേന്ദ്രീകൃതമാണെന്ന് പ്രധാനമന്ത്രി അടിവരയിട്ടു. ആസിയാൻ ഔട്ട്ലുക്ക് ഫോർ ദി ഇൻഡോ-പസഫിക് , ഇന്ത്യയുടെ ഇന്തോ-പസഫിക് ഓഷ്യൻസ് ഇനിഷ്യേറ്റീവ്  എന്നിവയ്ക്കിടയിലുള്ള സമന്വയത്തിന്റെ അടിസ്ഥാനത്തിൽ, മേഖലയിലെ സമാധാനത്തിനും സ്ഥിരതയ്ക്കും സമൃദ്ധിക്കും വേണ്ടിയുള്ള സഹകരണത്തെക്കുറിച്ചുള്ള ഇന്ത്യ-ആസിയാൻ സംയുക്ത പ്രസ്താവന അംഗീകരിച്ചതിനെ പ്രധാനമന്ത്രിയും ആസിയാൻ നേതാക്കളും സ്വാഗതം ചെയ്തു.
മേഖലയിലെ കോവിഡ് -19 പകർച്ചവ്യാധിക്കെതിരായ പോരാട്ടത്തിൽ ഇന്ത്യയുടെ ശ്രമങ്ങൾ പ്രധാനമന്ത്രി ഉയർത്തിക്കാട്ടുകയും ഇക്കാര്യത്തിൽ ആസിയാൻ സംരംഭങ്ങൾക്കുള്ള പിന്തുണ ആവർത്തിച്ച് പറയുകയും ചെയ്തു. മ്യാൻമറിനായുള്ള ആസിയാൻ മാനുഷിക സംരംഭത്തിന് 200,000 ഡോളർ മൂല്യമുള്ള മെഡിക്കൽ സപ്ലൈകളും ആസിയാൻ കോവിഡ് -19 പ്രതികരണ നിധിയിലേക്ക് 1 മില്യൺ യുഎസ് ഡോളറും ഇന്ത്യ സംഭാവന ചെയ്തിട്ടുണ്ട്.
ഇന്ത്യ-ആസിയാൻ കണക്റ്റിവിറ്റി ഭൗതിക, ഡിജിറ്റൽ തലങ്ങളിലും , ജനങ്ങൾ തമ്മിലും വർധിപ്പിക്കുന്നതിനെ കുറിച്ചുള്ള വീക്ഷണങ്ങൾ നേതാക്കൾ കൈമാറി. ഇന്ത്യ-ആസിയാൻ സാംസ്കാരിക ബന്ധം കൂടുതൽ ശക്തിപ്പെടുത്തുന്നതിനായി, ആസിയാൻ സാംസ്കാരിക പൈതൃക പട്ടിക സ്ഥാപിക്കുന്നതിനുള്ള ഇന്ത്യയുടെ പിന്തുണ പ്രധാനമന്ത്രി പ്രഖ്യാപിച്ചു. വ്യാപാരത്തിലും നിക്ഷേപത്തിലും, കോവിഡിന് ശേഷമുള്ള സാമ്പത്തിക വീണ്ടെടുക്കലിനായി വിതരണ ശൃംഖലകളുടെ വൈവിധ്യവൽക്കരണത്തിന്റെയും പ്രതിരോധശേഷിയുടെയും പ്രാധാന്യവും ഇക്കാര്യത്തിൽ ഇന്ത്യ-ആസിയാൻ സ്വതന്ത്ര വ്യാപാര കരാർ നവീകരിക്കേണ്ടതിന്റെ ആവശ്യകതയും അദ്ദേഹം എടുത്തു പറഞ്ഞു.
വാക്സിൻ വിതരണത്തിനൊപ്പം നിലവിലെ കോവിഡ് -19 മഹാമാരി സമയത്ത് ഈ മേഖലയിൽ വിശ്വസനീയമായ പങ്കാളിയെന്ന നിലയിൽ ഇന്ത്യയുടെ പങ്കിനെ ആസിയാൻ നേതാക്കൾ അഭിനന്ദിച്ചു. ഇൻഡോ-പസഫിക്കിലെ ആസിയാൻ കേന്ദ്രീകരണത്തിനുള്ള ഇന്ത്യയുടെ പിന്തുണയെ അവർ സ്വാഗതം ചെയ്തു. മേഖലയിൽ കൂടുതൽ ഇന്ത്യ-ആസിയാൻ സഹകരണം പ്രതീക്ഷിക്കുന്നതായി സംയുക്ത പ്രസ്താവനയിലൂടെ നേതാക്കൾ പറഞ്ഞു.
ദക്ഷിണ ചൈനാ കടലും ഭീകരവാദവും ഉൾപ്പെടെയുള്ള പൊതുതാൽപ്പര്യവും ആശങ്കയുമുള്ള പ്രാദേശിക, അന്തർദേശീയ വിഷയങ്ങളും ചർച്ചയിൽ ഉൾപ്പെടുത്തിയിട്ടുണ്ട്. അന്താരാഷ്ട്ര നിയമങ്ങൾ, പ്രത്യേകിച്ച് സമുദ്ര നിയമങ്ങൾ സംബന്ധിച്ച ഐക്യ രാഷ്ട്ര കൺവെൻഷൻ എന്നിവ പാലിക്കുന്നത് ഉൾപ്പെടെ മേഖലയിൽ നിയമങ്ങൾ അടിസ്ഥാനമാക്കിയുള്ള ഒരു ക്രമം പ്രോത്സാഹിപ്പിക്കേണ്ടതിന്റെ പ്രാധാന്യം ഇരുപക്ഷവും ചൂണ്ടിക്കാട്ടി. ദക്ഷിണ ചൈനാ കടലിൽ സമാധാനം, സ്ഥിരത, സുരക്ഷ, സുരക്ഷ എന്നിവ നിലനിർത്തുന്നതിനും പ്രോത്സാഹിപ്പിക്കുന്നതിനും നാവിഗേഷൻ സ്വാതന്ത്ര്യവും രാജ്യങ്ങളുടെ മുകളിലൂടെയുള്ള വിമാനയാത്ര ഉറപ്പാക്കേണ്ടതിന്റെ പ്രാധാന്യവും നേതാക്കൾ എടുത്തു് പറഞ്ഞു.
ഇന്ത്യയും ആസിയാനും ആഴമേറിയതും ശക്തവും ബഹുമുഖവുമായ ബന്ധം പങ്കിടുന്നു, 18-ാമത് ഇന്ത്യ-ആസിയാൻ ഉച്ചകോടി ഈ ബന്ധത്തിന്റെ വിവിധ വശങ്ങൾ അവലോകനം ചെയ്യാനും ഇന്ത്യ-ആസിയാൻ തന്ത്രപരമായ പങ്കാളിത്തത്തിന്റെ ഭാവിയിലേക്ക് ഉയർന്ന തലത്തിൽ ദിശാബോധം നൽകാനും അവസരമൊരുക്കി.
(
പ്രധാനമന്ത്രിയുടെ ഓഫീസ്
പ്രധാനമന്ത്രി ഗൂഗിള് സിഇഒ സുന്ദര് പിച്ചൈയുമായി കൂടിക്കാഴ്ച നടത്തി
മഹാമാരിക്കെതിരായ ഇന്ത്യയുടെ പോരാട്ടത്തില് പ്രധാനമന്ത്രിയുടെ നേതൃത്വത്തെ പ്രശംസിച്ച് ഗൂഗിള് സിഇഒ
ഗൂഗിളിന്റെ ഇന്ത്യയിലെ വന് നിക്ഷേപ പദ്ധതികളെക്കുറിച്ച് പ്രധാനമന്ത്രിയോടു വിശദീകരിച്ച് ഗൂഗിള് സിഇഒ
സാങ്കേതികവിദ്യ കര്ഷകര്ക്ക് വളരെയേറെ പ്രയോജനപ്പെട്ടു; കാര്ഷിക മേഖലയില് നിര്മ്മിതബുദ്ധിക്ക് വലിയ സാധ്യത: പ്രധാനമന്ത്രി
ഓണ്ലൈന് വിദ്യാഭ്യാസത്തിന്റെ സാധ്യത വര്ദ്ധിപ്പിക്കുന്നതില് സാങ്കേതികവിദ്യയുടെ ഉപയോഗവും പ്രാദേശിക ഭാഷകളിലൂടെ സാങ്കേതികവിദ്യയിലേയ്ക്ക് അടുക്കുന്നതിനുള്ള മാര്ഗങ്ങളും ചര്ച്ച ചെയ്തു
പ്രധാനമന്ത്രി ശ്രീ നരേന്ദ്ര മോദി ഗൂഗിള് സിഇഒ ശ്രീ സുന്ദര് പിച്ചൈയുമായി ഇന്ന് വീഡിയോ കോണ്ഫറന്സിംഗ് വഴി ആശയവിനിമയം നടത്തി.
കോവിഡ് 19മായി ബന്ധപ്പെട്ട് ജനങ്ങളെ ബോധവല്ക്കരിക്കുന്നതിനും വിശ്വസനീയമായ വിവരങ്ങള് നല്കുന്നതിനും ഗൂഗിള് സ്വീകരിച്ച നടപടികളെക്കുറിച്ച് ശ്രീ. പിച്ചൈ പ്രധാനമന്ത്രിയോട് വിശദീകരിച്ചു. പ്രധാനമന്ത്രിയുടെ നേതൃത്വത്തില് നടപ്പാക്കിയ ലോക്ക്ഡൗണ് മഹാമാരിക്കെതിരായ ഇന്ത്യയുടെ പോരാട്ടത്തിന് ശക്തമായ അടിത്തറ പാകിയെന്ന് അദ്ദേഹം പറഞ്ഞു. വ്യാജവാര്ത്തകള്ക്കെതിരെ പോരാടുന്നതിലും ആവശ്യമായ മുന്കരുതലുകളെക്കുറിച്ചുള്ള വിവരങ്ങള് കൈമാറുന്നതിലും ഗൂഗിള് വഹിച്ച പങ്കിനെ പ്രധാനമന്ത്രി അഭിനന്ദിച്ചു. ആരോഗ്യ സേവനങ്ങള് നല്കുന്നതിനായി സാങ്കേതികവിദ്യ കൂടുതല് ഉപയോഗപ്പെടുത്തുന്നതിനെക്കുറിച്ചും അദ്ദേഹം സംസാരിച്ചു.
സാങ്കേതികവിദ്യയുമായി ഇന്ത്യയിലെ ജനത പൊരുത്തപ്പെടുന്നുണ്ടെന്നും മാറ്റങ്ങള് അതിവേഗം സ്വീകരിക്കുന്നുണ്ടെന്നും പ്രധാനമന്ത്രി പറഞ്ഞു. സാങ്കേതികവിദ്യ കര്ഷകര്ക്ക് പ്രയോജനപ്പെടുന്നതിനെക്കുറിച്ചും കാര്ഷിക മേഖലയില് നിര്മ്മിത ബുദ്ധിയുടെ വിശാലമായ സാധ്യതകളെക്കുറിച്ചും അദ്ദേഹം സംസാരിച്ചു. വിദ്യാര്ത്ഥികള്ക്കും കര്ഷകര്ക്കും ഉപയോഗപ്രദമായ വെര്ച്വല് ലാബുകള് എന്ന ആശയത്തെക്കുറിച്ചും പ്രധാനമന്ത്രി സംസാരിച്ചു. രാജ്യത്ത് ഗൂഗിള് പുറത്തിറക്കിയ പുതിയ ഉല്പ്പന്നങ്ങളെക്കുറിച്ചും സംരംഭങ്ങളെക്കുറിച്ചും സുന്ദര് പിച്ചൈ പ്രധാനമന്ത്രിയോടു വിശദീകരിച്ചു. ഗൂഗിളിന്റെ പ്രളയ പ്രവചനത്തിനായുള്ള ശ്രമങ്ങള് വിശദീകരിച്ച അദ്ദേഹം ബംഗളൂരുവില് നിര്മ്മിത ബുദ്ധി അടിസ്ഥാനമാക്കിയുള്ള ഗവേഷണ ലാബ് ആരംഭിക്കുന്ന കാര്യവും സൂചിപ്പിച്ചു.
വന്തോതില് നിക്ഷേപനിധിക്കു തുടക്കം കുറിക്കാനും ഇന്ത്യയില് നയപരമായ കൂട്ടുകെട്ടുകള് പടുത്തുയര്ത്താനുമുള്ള ഗൂഗിളിന്റെ പദ്ധതിയെക്കുറിച്ച് പ്രധാനമന്ത്രിയെ സുന്ദര് പിച്ചൈ അറിയിച്ചു. ലോകത്തിനായുള്ള വാതായനങ്ങള് തുറന്ന സമ്പദ്വ്യവസ്ഥകളിലൊന്നാണ് ഇന്ത്യയെന്ന് പ്രധാനമന്ത്രി പറഞ്ഞു. കാര്ഷിക പരിഷ്കരണത്തിനായി അടുത്തിടെ ഗവണ്മെന്റ് സ്വീകരിച്ച നടപടികളെക്കുറിച്ചും പുതിയ തൊഴിലവസരങ്ങള് സൃഷ്ടിക്കാനുള്ള ക്യാമ്പയിനെക്കുറിച്ചും സംസാരിച്ച അദ്ദേഹം പുതിയ കഴിവുകള് വികസിപ്പിക്കുന്നതിന്റെ പ്രാധാന്യവും ഉയര്ത്തിക്കാട്ടി.
ഡേറ്റ സുരക്ഷ, സ്വകാര്യത സംബന്ധിച്ച ആശങ്കകള് എന്നിവയെക്കുറിച്ചും പ്രധാനമന്ത്രി ചര്ച്ച ചെയ്തു. വിശ്വാസശോഷണം പരിഹരിക്കാനുള്ള ശ്രമങ്ങള് കമ്പനികള് നടത്തേണ്ടതുണ്ടെന്ന് അദ്ദേഹം പറഞ്ഞു. സൈബര് കുറ്റകൃത്യങ്ങളെക്കുറിച്ചും വിവിധ സൈബര് ആക്രമണ ഭീഷണികളെക്കുറിച്ചും അദ്ദേഹം സംസാരിച്ചു. ഓണ്ലൈന് വിദ്യാഭ്യാസത്തിന്റെ സാധ്യതയ്ക്കു പുതിയ മാനങ്ങള് നല്കുന്നതിനുള്ള സാങ്കേതിക ഇടപെടലുകള്, പ്രാദേശിക ഭാഷയില് സാങ്കേതികവിദ്യയിലേക്ക് അടുക്കുന്നതിനുള്ള മാര്ഗങ്ങള്, കായിക മേഖലയില് മൈതാനങ്ങളിലേതുപോലുള്ള ദൃശ്യാനുഭവം നല്കാനായി ഓഗ്മെന്റഡ് റിയാലിറ്റി/വിര്ച്വല് റിയാലിറ്റി തുടങ്ങിയവയുടെ ഉപയോഗം, ഡിജിറ്റല് പണമിടപാട് മേഖലയിലെ പുരോഗതി എന്നീ കാര്യങ്ങളെക്കുറിച്ചും ഇരുവരും ചര്ച്ചചെയ്തു.
പ്രധാനമന്ത്രിയുടെ ഓഫീസ്
ശ്യാമപ്രസാദ് മുഖര്ജിയുടെ പുണ്യതിഥിയില് പ്രധാനമന്ത്രി ആദരാജ്ഞലികള് അര്പ്പിച്ചു
ഡോ: ശ്യാമപ്രസാദ് മുഖര്ജിയുടെ പുണ്യതിഥി ദിനത്തില് പ്രധാനമന്ത്രി ശ്രീ നരേന്ദ്ര മോദി അദ്ദേഹത്തിന് ആദാജ്ഞലികള് അര്പ്പിച്ചു.
(
പ്രധാനമന്ത്രിയുടെ ഓഫീസ്
പ്രൊഫസർ എം. എസ്. നരസിംഹന്റെ നിര്യാണത്തിൽ പ്രധാനമന്ത്രി അനുശോചിച്ചു
പ്രൊഫസർ എം.എസ്. നരസിംഹന്റെ നിര്യാണത്തിൽ പ്രധാനമന്ത്രി ശ്രീ നരേന്ദ്ര മോദി ദുഖം രേഖപ്പെടുത്തി.
ഒരു ട്വീറ്റിൽ പ്രധാനമന്ത്രി പറഞ്ഞു:
"പ്രൊഫസർ എം. എസ്. നരസിംഹൻ മാതൃകാപരമായ ഗണിതശാസ്ത്രജ്ഞനെന്ന നിലയിൽ ലോകമെമ്പാടും ശ്രദ്ധേയമായ സ്വാധീനം ചെലുത്തി. ഗണിതശാസ്ത്രത്തിനപ്പുറമുള്ള തന്റെ പ്രവർത്തനത്തിലും അദ്ദേഹം തന്റേതായ മുദ്ര പതിപ്പിച്ചു. അദ്ദേഹത്തിന്റെ നിര്യാണത്തിൽ ദുഖിതനാണ് . കുടുംബത്തിനും സുഹൃത്തുക്കൾക്കും അനുശോചനം. ഓം ശാന്തി."
തൊഴില്, ഉദ്യോഗ മന്ത്രാലയം
ഇ-ശ്രം പോർട്ടൽ ഇപ്പോൾ UMANG മൊബൈൽ ആപ്ലിക്കേഷനിൽ ലഭ്യമാണ്; കൂടാതെ എൻസിഎസുമായി സംയോജിപ്പിച്ചിരിക്കുന്നു
അടുത്തിടെ സമാരംഭിച്ച ഇ-ശ്രം  പോർട്ടൽ 6 മാസത്തിനുള്ളിൽ 25 കോടി രജിസ്ട്രേഷൻ എന്ന നാഴികക്കല്ല് പിന്നിട്ടതായി കേന്ദ്ര തൊഴിൽ മന്ത്രി ശ്രീ ഭൂപേന്ദർ യാദവ്. മന്ത്രാലയത്തിന്റെ ഐക്കോണിക് വാരാഘോഷത്തിന് അദ്ദേഹം തുടക്കം കുറിച്ചു.
സംസ്ഥാനങ്ങൾ/കേന്ദ്ര ഭരണ പ്രദേശങ്ങൾ/സിഎസ്സി-വിഎൽഇ-കൾ എന്നിവയെ ഇ-ശ്രം അവാർഡുകൾ നൽകി ശ്രീ യാദവ് ആദരിച്ചു. രാജ്യത്തെ മൊത്തം തൊഴിലാളികളുടെ 80% വരുന്ന അസംഘടിത തൊഴിലാളികളുടെ ക്ഷേമത്തിനായുള്ള ശ്രമങ്ങൾ തുടരാൻ അദ്ദേഹം ആവശ്യപ്പെട്ടു.
ഇ-ശ്രം പോർട്ടൽ ഇപ്പോൾ UMANG മൊബൈൽ ആപ്ലിക്കേഷനിലും ലഭ്യമാക്കിയതായി ഈ അവസരത്തിൽ തൊഴിൽ മന്ത്രി അറിയിച്ചു. കൂടാതെ, തൊഴിൽ സംബന്ധമായ സേവനങ്ങൾ ഒരിടത്തു പ്രദാനം ചെയ്യുന്ന സംവിധാനമായ നാഷണൽ കരിയർ സർവീസസ്  പോർട്ടലുമായും ഇ-ശ്രം പോർട്ടൽ സംയോജിപ്പിച്ചിരിക്കുന്നതായി കേന്ദ്രമന്ത്രി പ്രഖ്യാപിച്ചു. എൻസിഎസ് വഴി, അസംഘടിത മേഖലയിലെ തൊഴിലാളികൾക്ക് സമീപപ്രദേശങ്ങളിലും വിദേശത്തുമുള്ള തൊഴിലവസരങ്ങൾ പോർട്ടലിലൂടെ അറിയാനാകും.
മറ്റൊരു സുപ്രധാന നീക്കത്തിൽ, ശ്രീ യാദവ് പ്രധാനമന്ത്രി ശ്രം യോഗി മാൻ-ധൻ  പെൻഷൻ പദ്ധതിക്ക് കീഴിലുള്ള "ഡൊണേറ്റ്-എ-പെൻഷൻ" സംരംഭവും പ്രഖ്യാപിച്ചു. ഒരു ഇന്ത്യൻ പൗരന് അദ്ദേഹത്തിന്റെ വീട്ടിലോ സ്ഥാപനത്തിലോ ഉള്ള തൊഴിലാളികൾ, ഡ്രൈവർമാർ, സഹായികൾ, പരിചാരകർ, നഴ്സുമാർ, എന്നിവർക്ക് പെൻഷൻ പ്രീമിയം തുക സംഭാവന നൽകാൻ കഴിയുന്ന പദ്ധതിയാണിത്.
കേന്ദ്ര സഹമന്ത്രി ശ്രീ രാമേശ്വർ തെലിയും ചടങ്ങിൽ പങ്കെടുത്തു.
RRTN
(Visitor Counter : 81
പ്രധാനമന്ത്രിയുടെ ഓഫീസ്
രാജയോഗിനി ദാദി ജാനകി ജിയുടെ നിര്യാണത്തില് പ്രധാനമന്ത്രി അനുശോചനം രേഖപ്പെടുത്തി
ബ്രഹ്മകുമാരീസ് മേധാവി രാജയോഗിനി ദാദി ജാനകിജിയുടെ നിര്യാണത്തില് പ്രധാനമന്ത്രി ശ്രീ നരേന്ദ്രമോദി അഗാധമായ ദുഃഖം രേഖപ്പെടുത്തി.
'' ബ്രഹ്മകുമാരീസിന്റെ മേധാവി രാജയോഗിനി ദാദി ജാനകി ജി സ്ഥിരോത്സാഹത്തോടെ സമൂഹത്തെ സേവിച്ചു. സ്ത്രീശാക്തീകരണത്തിന് അവര് നടത്തിയ പരിശ്രമങ്ങള് ശ്രദ്ധേയമാണ്. ദുഃഖത്തിന്റെ ഈ വേളയില്
എന്റെ ചിന്തകളെല്ലാം അവരുടെ എണ്ണമറ്റ പിന്ഗാമികളോടൊപ്പമാണ്. ഓം ശാന്തി.'', പ്രധാനമന്ത്രി പറഞ്ഞു.
(
പ്രധാനമന്ത്രിയുടെ ഓഫീസ്
നേതാജി സുഭാഷ് ചന്ദ്രബോസിന്റെ ജയന്തി ദിനത്തിൽ പ്രധാനമന്ത്രിയുടെ പ്രണാമം
നേതാജി സുഭാഷ് ചന്ദ്രബോസിന്റെ ജയന്തി ദിനത്തിൽ പ്രധാനമന്ത്രി ശ്രീ നരേന്ദ്ര മോദി അദ്ദേഹത്തിന് ശ്രദ്ധാഞ്ജലി അർപ്പിച്ചു.
ഒരു ട്വീറ്റിൽ പ്രധാനമന്ത്രി പറഞ്ഞു:
"നേതാജി സുഭാഷ് ചന്ദ്രബോസിന്റെ ജയന്തി ദിനത്തിൽ ഞാൻ അദ്ദേഹത്തെ വണങ്ങുന്നു. നമ്മുടെ രാജ്യത്തിന് അദ്ദേഹം നൽകിയ മഹത്തായ സംഭാവനയിൽ ഓരോ ഇന്ത്യക്കാരനും അഭിമാനിക്കുന്നു."
ആരോഗ്യ, കുടുംബക്ഷേമ മന്ത്രാലയം
കോവിഡ് 19 കേസുകൾ കൈകാര്യം ചെയ്യുന്നതിനായി കേന്ദ്ര ആരോഗ്യ മന്ത്രാലയം പുതുക്കിയ ആരോഗ്യ നിയന്ത്രണ പ്രോട്ടോക്കോൾ  പുറപ്പെടുവിച്ചു
കോവിഡ് 19 നെക്കുറിച്ചുള്ള പുതിയ അറിവുകളുടെ, പ്രത്യേകിച്ച് ഫലപ്രദമായ മരുന്നുകളെ സംബന്ധിച്ച വിവരങ്ങളുടെ വെളിച്ചത്തില്, കേന്ദ്ര ആരോഗ്യ കുടുംബക്ഷേമ മന്ത്രാലയം കോവിഡ് 19 കേസുകൾ കൈകാര്യം ചെയ്യുന്നതിനുള്ള പരിഷ്കരിച്ച ആരോഗ്യ നിയന്ത്രണ പ്രോട്ടോക്കോൾ  പുറപ്പെടുവിച്ചു. ഗുരുതരമായ കോവിഡ് 19 കേസുകളിൽ മീഥേൽ പ്രെഡ്നിസോളോണിന് പകരം ഡെക്സാ മെഥാസോൺ ഉപയോഗിക്കുന്നതിനുള്ള നിർദേശം പുതുക്കിയ പ്രോട്ടോക്കോളിൽ ഉൾപ്പെടുന്നു. ലഭ്യമായ ഏറ്റവും പുതിയ തെളിവുകളും വിദഗ്ദ്ധരുടെ കൂടിയാലോചനയും പരിഗണിച്ച ശേഷമാണ് മാറ്റം വരുത്തിയത്.
അണുബാധ നിയന്ത്രിക്കുന്നതിനുള്പ്പെടെ ഉപയോഗിച്ച് വരുന്ന കോർട്ടികോ സ്റ്റീറോയിഡ് മരുന്നാണ് ഡെക്സാ മെഥസോൺ. കോവിഡ് 19 ബാധിക്കപ്പെട്ട് ആശുപത്രിയിൽ പ്രവേശിപ്പിക്കപ്പെട്ട രോഗികളിൽ ഈ മരുന്ന് പരീക്ഷിച്ചിരുന്നു. രോഗം ഗുരുതരമായവരിൽ ഇത് മൂലം ആശ്വാസം ഉള്ളതായി കണ്ടെത്തി. വെന്റിലേറ്ററുകളിൽ കഴിഞ്ഞിരുന്ന രോഗികളിൽ മരണനിരക്ക് മൂന്നിലൊന്നായും ഓക്സിജൻ തെറാപി നൽകുന്ന രോഗികളുടെ മരണനിരക്ക് അഞ്ചിലൊന്നായും കുറയ്ക്കാന് ഈ മരുന്നിന് കഴിയുന്നതായി കണ്ടെത്തി. വ്യാപകമായി ലഭ്യമാകുന്ന ഈ മരുന്ന് ദേശീയ അവശ്യ മരുന്നുപട്ടികയുടെ ഭാഗമാണ്.
പുതുക്കിയ പ്രോട്ടോക്കോൾ പ്രകാരം സംസ്ഥാനതലത്തിൽ ഡെക്സാമെഥാസോൺ മരുന്നിന്റെ ലഭ്യതയ്ക്കും ഉപയോഗത്തിനും ആവശ്യമായ ക്രമീകരണങ്ങൾ ചെയ്യുന്നതിനായി കേന്ദ്ര ആരോഗ്യസെക്രട്ടറി ശ്രീമതി പ്രീതി സുധൻ എല്ലാ സംസ്ഥാനങ്ങൾക്കും കേന്ദ്ര ഭരണ പ്രദേശങ്ങൾക്കും പുതുക്കിയ പ്രോട്ടോക്കോൾ കൈമാറി. മാർഗനിർദേശരേഖ ആരോഗ്യ മന്ത്രാലയത്തിന്റെ വെബ്സൈറ്റിൽ ലഭ്യമാക്കിയിട്ടുണ്ട്. https://www.mohfw.gov.in/pdf/ClinicalManagementProtocolforCOVID19dated27062020.pdf
ഇതിനു മുന്പ് 2020 ജൂണ് 13നാണ് ആരോഗ്യ നിയന്ത്രണ പ്രോട്ടോക്കോൾ പുതുക്കിയത്.
ആരോഗ്യ, കുടുംബക്ഷേമ മന്ത്രാലയം
രാജ്യത്തിതുവരെ നൽകിയ ആകെ വാക്സിനുകളുടെ എണ്ണം 219.21 കോടി കടന്നു
ഇന്ന് രാവിലെ ഏഴ് മണി വരെയുള്ള താത്കാലിക കണക്ക് പ്രകാരം, രാജ്യത്തിതുവരെ നൽകിയ ആകെ വാക്സിനുകളുടെ എണ്ണം 219.21 കോടി  കടന്നു.
12 മുതൽ 14 വയസ്സ് പ്രായമുള്ളവർക്കുള്ള കോവിഡ് പ്രതിരോധ കുത്തിവയ്പ്പ് 2022 മാർച്ച് 16 മുതൽ ആരംഭിച്ചു. ഇതുവരെ 4.11 കോടിയിൽ കൂടുതൽ  കൗമാരക്കാർക്ക് ആദ്യ ഡോസ് വാക്സിൻ നൽകി കഴിഞ്ഞു.
18 മുതൽ 59 വയസ്സ് വരെ പ്രായമുള്ളവർക്ക് കോവിഡ്-19 മുൻകരുതൽ ഡോസ് 2022 ഏപ്രിൽ 10 മുതൽ ആരംഭിച്ചു.
നിലവിൽ ചികിത്സയിലുള്ളത് 26,583 പേരാണ്. ഇത് ആകെ രോഗബാധിതരുടെ 0.06 ശതമാനമാണ്.
കഴിഞ്ഞ 24 മണിക്കൂറിനുള്ളിൽ 2,594 പേർ സുഖം പ്രാപിച്ചതോടെ രാജ്യത്താകെ ഇതുവരെ കോവിഡ് മുക്തരായവരുടെ എണ്ണം 4,40,68,557 ആയി. ദേശീയ രോഗമുക്തി നിരക്ക് 98.76%.
കഴിഞ്ഞ 24 മണിക്കൂറിൽ പുതുതായി രോഗം സ്ഥിരീകരിച്ചത് 2,678 പേർക്കാണ്.
കഴിഞ്ഞ 24 മണിക്കൂറിൽ 2,37,952 പരിശോധനകൾ നടത്തി. 89.81 കോടിയിൽ അധികം  പരിശോധനകളാണ് ഇതുവരെ നടത്തിയത്.
പ്രതിവാര രോഗസ്ഥിരീകരണ നിരക്ക് നിലവിൽ 1.07 ശതമാനമാണ്. പ്രതിദിന രോഗസ്ഥിരീകരണ നിരക്ക് 1.13 ശതമാനമാണ്.
RRTN
(Visitor Counter : 94
പ്രധാനമന്ത്രിയുടെ ഓഫീസ്
ഇന്ത്യയുടെആദ്യചീഫ്ഓഫ് ഡിഫന്സ് സ്റ്റാഫായിചുമതലയേറ്റ ജനറല് ബിപിന്റാവത്തിനെ പ്രധാനമന്ത്രി അനുമോദിച്ചു
ഇന്ത്യയുടെആദ്യചീഫ്ഓഫ് ഡിഫന്സ് സ്റ്റാഫായിചുമതലയേറ്റ ജനറല് ബിപിന്റാവത്തിനെ പ്രധാനമന്ത്രി ശ്രീ. നരേന്ദ്ര മോദി അനുമോദിച്ചു.
(' പുതിയവര്ഷത്തിന്റെയും, പുതിയദശകത്തിന്റെയുംതുടക്കത്തില് ജനറല് ബിപിന് റാവത്തില്ഇന്ത്യയ്ക്ക്അതിന്റെആദ്യചീഫ്ഓഫ്സ്റ്റാഫിനെ ലഭിച്ചതില് എനിക്ക്ആഹ്ലാദമുണ്ട്. ഞാന് അദ്ദേഹത്തെ അഭിനന്ദിക്കുകയും, ഈ ഉത്തരവാദിത്തത്തിന് അദ്ദേഹത്തിന് എല്ലാആശംസകളും നേരുകയുംചെയ്യുന്നു. ബദ്ധശ്രദ്ധയോടെ ഇന്ത്യയെസേവിച്ച പ്രഗത്ഭനായഉദ്യോഗസ്ഥനാണ്അദ്ദേഹം.
ആദ്യസി.ഡി.എസ്. ചുമതലയേല്ക്കുമ്പോള് നമ്മുടെ രാജ്യത്തിനായിസേവനമനുഷ്ഠിക്കുകയും ജീവന് ബലിയര്പ്പിക്കുകയുംചെയ്തഎല്ലാവര്ക്കും ഞാന് ശ്രദ്ധാഞ്ജലി അര്പ്പിക്കുന്നു. കാര്ഗിലില് പൊരുതിയ ധീരരായസേനാംഗങ്ങളെയും ഞാന് അനുസ്മരിക്കുന്നു. അതിന് ശേഷമാണ് നമ്മുടെ സേനയെ പരിഷ്ക്കരിക്കാനുള്ള നിരവധി ചര്ച്ചകള്ക്ക്തുടക്കമായതും ഇന്നത്തെ ചരിത്രപരമായവികാസത്തിലേയ്ക്ക്വഴിതെളിച്ചതും.
ഇന്ത്യയ്ക്ക്ഒരുചീഫ്ഓഫ് ഡിഫന്സ് സ്റ്റാഫ്ഉണ്ടാകുമെന്ന് 2019 ആഗസ്റ്റ് 15 നാണ്ചുവപ്പ്കോട്ടയുടെകൊത്തളത്തില് നിന്ന് ഞാന് പ്രഖ്യാപിച്ചത്. നമ്മുടെ സേനകളെ ആധുനികവല്ക്കരിക്കുന്നതില് ഈ സ്ഥാപനത്തിന്അത്യധികമായഉത്തരവാദിത്തമുണ്ട്. 1.3 ബില്ല്യണ് ഇന്ത്യാക്കാരുടെ പ്രതീക്ഷകളും, അഭിലാഷങ്ങളുംഅത് പ്രതിഫലിപ്പിക്കുകയുംചെയ്യും.
ആവശ്യമായസൈനിക പാടവത്തോടെയുള്ളസൈനികകാര്യങ്ങള്ക്കായുള്ളവകുപ്പിന്റെരൂപീകരണവും, സി.ഡി.എസ്. ന്റെസ്ഥാപന വല്ക്കരണവുംഎപ്പോഴുംമാറിക്കൊണ്ടിരിക്കുന്ന ആധുനിക യുദ്ധ മുറകള്ഉര്ത്തുന്ന വെല്ലുവിളികള് നേരിടാന് നമ്മുടെ രാജ്യത്തെ സഹായിക്കുന്നതിനുള്ളസമഗ്രവും ചലനാത്മകവുമായഒരു പരിഷ്ക്കരണമാണ്,' പ്രധാനമന്ത്രി പറഞ്ഞു.
ND MRD
ആരോഗ്യ, കുടുംബക്ഷേമ മന്ത്രാലയം
ഇന്ത്യയുടെ കോവിഡ്-19 വാക്സിനേഷനുകളുടെ എണ്ണം 207.47 കോടി കവിഞ്ഞു
12-14 വയസ് പ്രായമുള്ളവര്ക്ക് വിതരണം ചെയ്തത് 3.96 കോടിയിലധികം ആദ്യ ഡോസ് വാക്സിനുകള്
രാജ്യത്ത് ചികിത്സയിലുള്ളവരുടെ എണ്ണം നിലവില് 1,23,535
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 16,561 പേര്ക്ക്
രോഗമുക്തി നിരക്ക് നിലവില് 98.53%
പ്രതിവാര രോഗസ്ഥിരീകരണ നിരക്ക് 4.88%
ഇന്നു രാവിലെ 7 വരെയുള്ള കണക്കനുസരിച്ച് ഇന്ത്യയിലെ കോവിഡ്-19 പ്രതിരോധ കുത്തിവയ്പുകളുടെ എണ്ണം 207.47 കോടി  പിന്നിട്ടു. 2,75,59,030 സെഷനുകളിലൂടെയാണ് ഈ നേട്ടം കൈവരിച്ചത്.
12-14 വയസ് പ്രായമുള്ളവര്ക്കുള്ള കോവിഡ്-19 പ്രതിരോധ കുത്തിവയ്പ് 2022 മാര്ച്ച് 16 ന് ആരംഭിച്ചു. കഴിഞ്ഞ 24 മണിക്കൂറിനുള്ളില്, 3.96 കോടി യിലധികം 3,96,83,369 കൗമാരക്കാര്ക്ക് കോവിഡ്-19 പ്രതിരോധ കുത്തിവയ്പിന്റെ ആദ്യ ഡോസ് നല്കി. 18 - 59 വയസ് പ്രായമുള്ളവർക്കുള്ള കരുതൽ ഡോസ് 2022 ഏപ്രിൽ 10 മുതൽ ആരംഭിച്ചു.
ഇന്നു രാവിലെ 7 വരെയുള്ള പ്രാഥമികവിവരമനുസരിച്ച് വാക്സിന് ഡോസുകള് ഇനി പറയുന്ന വിഭാഗങ്ങളിലായാണ് നല്കിയിട്ടുള്ളത്:
ആരോഗ്യപ്രവര്ത്തകര്
ഒന്നാം ഡോസ് 1,04,12,924
രണ്ടാം ഡോസ് 1,00,97,661
കരുതല് ഡോസ് 65,14,375
മുന്നണിപ്പോരാളികള്
ഒന്നാം ഡോസ് 1,84,32,582
രണ്ടാം ഡോസ് 1,76,83,199
കരുതല് ഡോസ് 1,26,62,678
12-14 പ്രായപരിധിയിലുള്ളവര്
ഒന്നാം ഡോസ് 3,96,83,369
രണ്ടാം ഡോസ് 2,89,99,048
15-18 പ്രായപരിധിയിലുള്ളവര്
ഒന്നാം ഡോസ് 6,14,28,819
രണ്ടാം ഡോസ് 5,16,73,887
18-44 പ്രായപരിധിയിലുള്ളവര്
ഒന്നാം ഡോസ് 55,99,69,735
രണ്ടാം ഡോസ് 51,06,69,990
കരുതല് ഡോസ് 3,78,40,183
45-59 പ്രായപരിധിയിലുള്ളവര്
ഒന്നാം ഡോസ് 20,37,82,027
രണ്ടാം ഡോസ് 19,57,37,312
കരുതല് ഡോസ് 2,34,59,356
60നുമേല് പ്രായമുള്ളവര്
ഒന്നാം ഡോസ് 12,75,04,891
രണ്ടാം ഡോസ് 12,23,36,345
കരുതല് ഡോസ് 3,58,30,653
കരുതല് ഡോസ് 11,63,07,245
ആകെ 2,07,47,19,034
രാജ്യത്ത് നിലവിലെ കോവിഡ് രോഗബാധിതരുടെ എണ്ണം 1,23,535 ; ഇത് രാജ്യത്തെ മൊത്തം സജീവ കേസുകളുടെ 0.28% ആണ്.
ദേശീയ രോഗമുക്തി നിരക്ക് 98.53 % ആണ്. കഴിഞ്ഞ 24 മണിക്കൂറിനുള്ളില് 18,053 പേര് സുഖം പ്രാപിച്ചതോടെ രാജ്യത്താകെ ഇതുവരെ കോവിഡ് മുക്തരായവരുടെ എണ്ണം 4,35,73,094 ആയി.
കഴിഞ്ഞ 24 മണിക്കൂറിനുള്ളില് ഇന്ത്യയില് പുതുതായി രോഗം സ്ഥിരീകരിച്ചത് 16,561 പേര്ക്കാണ്.
കഴിഞ്ഞ 24 മണിക്കൂറിനുള്ളില് 3,04,189 പരിശോധനകള് നടത്തി. ആകെ 87.95 കോടിയിലേറെ  പരിശോധനകളാണ് ഇന്ത്യ ഇതുവരെ നടത്തിയത്.
രാജ്യത്തുടനീളം പരിശോധനാശേഷി വര്ദ്ധിപ്പിച്ചപ്പോഴും പ്രതിവാര രോഗസ്ഥിരീകരണ നിരക്ക് 4.88 ശതമാനമാണ്. പ്രതിദിന രോഗസ്ഥിരീകരണ നിരക്ക് 5.44ശതമാനമാണ്.
(ND
രാജ്യരക്ഷാ മന്ത്രാലയം
ഇന്ത്യൻ നാവികസേന 3000 കോടി രൂപ വിലവരുന്ന മയക്കുമരുന്ന് പിടിച്ചെടുത്തു
ന്യൂഡൽഹി, ഏപ്രിൽ 19, 2021
ഇന്ത്യൻ നാവിക കപ്പലായ സുവർണ, അറബിക്കടലിൽ നിരീക്ഷണ പട്രോളിംഗിനിടെ, സംശയകരമായ സാഹചര്യത്തിൽ മത്സ്യബന്ധന കപ്പലിനെ നേരിട്ടു. കൂടുതൽ അന്വേഷണത്തിനായി നാവികസേനാ സംഘം മത്സ്യബന്ധന ബോട്ടിൽ തിരച്ചിൽ നടത്തിയതിലൂടെ 300 കിലോയിലധികം വരുന്ന മയക്കുമരുന്ന് പദാർത്ഥങ്ങൾ പിടിച്ചെടുക്കുകയും ചെയ്തു. കൂടുതൽ അന്വേഷണത്തിനായി ബോട്ട് ഏറ്റവും അടുത്തുള്ള ഇന്ത്യൻ തുറമുഖമായ കൊച്ചിയിലേക്ക് അടുപ്പിച്ചിട്ടുണ്ട്. അന്താരാഷ്ട്ര വിപണിയിൽ ഏകദേശം 3000 കോടി രൂപ വിലമതിക്കുന്ന മയക്കുമരുന്ന് പദാർത്ഥങ്ങളാണ് പിടിച്ചെടുത്തത്.
RRTN/SKY
(Visitor Counter : 196
ഗിരിവര്ഗ്ഗകാര്യ മന്ത്രാലയം
ശ്രീ അർജുൻ മുണ്ട നാളെ ഗോത്ര ഉൽപന്നങ്ങളുടെ ഏറ്റവും വലിയ വിപണിക്ക് തുടക്കം കുറിക്കും
 വെർച്വലായി ഉദ്ഘാടനം ചെയ്യും.
ഗോത്രകാര്യ മന്ത്രാലയത്തിന് കീഴിലുള്ള ട്രൈഫെഡിന്റെ ഈ സംരംഭത്തിലൂടെ രാജ്യത്തുടനീളമുള്ള ഗോത്ര സംരംഭകരുടെ ഉൽപ്പന്നങ്ങളും നിർമിതികളും കരകൗശല വസ്തുക്കളും പ്രദർശിപ്പിക്കുകയും ഉൽപ്പന്നങ്ങൾ നേരിട്ട് വിപണനം ചെയ്യാൻ സഹായിക്കുകയും ചെയ്യും. ഇത് ഗോത്രവിപണനത്തിന്റെ ഡിജിറ്റൈസേഷൻ രംഗത്ത് കുതിച്ചുചാട്ടമുണ്ടാക്കും.
വിവിധ കരകൗശല വസ്തുക്കൾ, കൈത്തറി, പ്രകൃതി ഭക്ഷ്യ ഉൽപന്നങ്ങൾ എന്നിവ ലഭ്യമാക്കുന്നതിനായി രാജ്യത്തൊട്ടാകെയുള്ള 5 ലക്ഷം ഗോത്ര ഉൽപാദകരെ അണിനിരത്താൻ ലക്ഷ്യമിടുന്നു. കരകൗശലത്തൊഴിലാളികൾ, ഗോത്ര സ്വാശ്രയ സംഘങ്ങൾ, സംഘടനകൾ, ഏജൻസികൾ, ഗോത്രവർഗക്കാർക്കായി പ്രവർത്തിക്കുന്ന എൻജിഒകൾ എന്നിവ വിതരണക്കാരിൽ ഉൾപ്പെടും.
ചടങ്ങിൽ ശ്രീ മുണ്ട മറ്റു ചില പദ്ധതികൾക്കും തുടക്കം കുറിക്കും. ആമസോണ്റ്റെ സെല്ലെർ ഫ്ലെക്സ് പരിപാടിയിൽ ട്രൈഫെഡ്, ട്രൈബ്സ് ഇന്ത്യ പങ്കാളികളാകും.
ആരോഗ്യ, കുടുംബക്ഷേമ മന്ത്രാലയം
ഇന്ത്യയുടെ കോവിഡ്-19 വാക്സിനേഷനുകളുടെ എണ്ണം 193.57 കോടി കവിഞ്ഞു
12-14 വയസ് പ്രായമുള്ളവര്ക്ക് വിതരണം ചെയ്തത് 3.40 കോടിയിലധികം ആദ്യ ഡോസ് വാക്സിനുകള്
രാജ്യത്ത് ചികിത്സയിലുള്ളവരുടെ എണ്ണം നിലവില് 18,386
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 2,745 പേര്ക്ക്
രോഗമുക്തി നിരക്ക് നിലവില് 98.74%
പ്രതിവാര രോഗസ്ഥിരീകരണ നിരക്ക് 0.63 %
ഇന്നു രാവിലെ 7 വരെയുള്ള കണക്കനുസരിച്ച് ഇന്ത്യയിലെ കോവിഡ്-19 പ്രതിരോധ കുത്തിവയ്പുകളുടെ എണ്ണം 193.57 കോടി  പിന്നിട്ടു. 2,45,81,371 സെഷനുകളിലൂടെയാണ് ഈ നേട്ടം കൈവരിച്ചത്.
12-14 വയസ് പ്രായമുള്ളവര്ക്കുള്ള കോവിഡ്-19 പ്രതിരോധ കുത്തിവയ്പ് 2022 മാര്ച്ച് 16 ന് ആരംഭിച്ചു. കഴിഞ്ഞ 24 മണിക്കൂറിനുള്ളില്, 3.40 കോടി യിലധികം  കൗമാരക്കാര്ക്ക് കോവിഡ്-19 പ്രതിരോധ കുത്തിവയ്പിന്റെ ആദ്യ ഡോസ് നല്കി. 18 - 59 വയസ് പ്രായമുള്ളവർക്കുള്ള കരുതൽ ഡോസ് 2022 ഏപ്രിൽ 10 മുതൽ ആരംഭിച്ചു.
ഇന്നു രാവിലെ 7 വരെയുള്ള പ്രാഥമികവിവരമനുസരിച്ച് വാക്സിന് ഡോസുകള് ഇനി പറയുന്ന വിഭാഗങ്ങളിലായാണ് നല്കിയിട്ടുള്ളത്:
ആരോഗ്യപ്രവര്ത്തകര്
ഒന്നാം ഡോസ് 1,04,07,040
രണ്ടാം ഡോസ് 1,00,40,687
കരുതല് ഡോസ് 52,39,761
മുന്നണിപ്പോരാളികള്
ഒന്നാം ഡോസ് 1,84,19,334
രണ്ടാം ഡോസ് 1,75,85,232
കരുതല് ഡോസ് 87,66,962
12-14 പ്രായപരിധിയിലുള്ളവര്
ഒന്നാം ഡോസ് 3,40,10,748
രണ്ടാം ഡോസ് 1,65,98,990
15-18 പ്രായപരിധിയിലുള്ളവര്
ഒന്നാം ഡോസ് 5,95,03,617
രണ്ടാം ഡോസ് 4,58,27,863
18-44 പ്രായപരിധിയിലുള്ളവര്
ഒന്നാം ഡോസ് 55,71,87,004
രണ്ടാം ഡോസ് 49,03,90,385
കരുതല് ഡോസ് 9,10,166
45-59 പ്രായപരിധിയിലുള്ളവര്
ഒന്നാം ഡോസ് 20,32,56,710
രണ്ടാം ഡോസ് 19,09,32,809
കരുതല് ഡോസ് 14,24,415
60നുമേല് പ്രായമുള്ളവര്
ഒന്നാം ഡോസ് 12,70,94,743
രണ്ടാം ഡോസ് 11,90,92,352
കരുതല് ഡോസ് 1,90,31,989
കരുതല് ഡോസ് 3,53,73,293
ആകെ 1,93,57,20,807
രാജ്യത്ത് നിലവിലെ കോവിഡ് രോഗബാധിതരുടെ എണ്ണം 18,386 ; ഇത് രാജ്യത്തെ മൊത്തം സജീവ കേസുകളുടെ 0.04% ആണ്.
ദേശീയ രോഗമുക്തി നിരക്ക് 98.74 % ആണ്. കഴിഞ്ഞ 24 മണിക്കൂറിനുള്ളില് 2,236 പേര് സുഖം പ്രാപിച്ചതോടെ രാജ്യത്താകെ ഇതുവരെ കോവിഡ് മുക്തരായവരുടെ എണ്ണം 4,26,17,810 ആയി.
കഴിഞ്ഞ 24 മണിക്കൂറിനുള്ളില് ഇന്ത്യയില് പുതുതായി രോഗം സ്ഥിരീകരിച്ചത് 2,745 പേര്ക്കാണ്.
കഴിഞ്ഞ 24 മണിക്കൂറിനുള്ളില് 4,55,314 പരിശോധനകള് നടത്തി. ആകെ 85.08 കോടിയിലേറെ  പരിശോധനകളാണ് ഇന്ത്യ ഇതുവരെ നടത്തിയത്.
രാജ്യത്തുടനീളം പരിശോധനാശേഷി വര്ദ്ധിപ്പിച്ചപ്പോഴും പ്രതിവാര രോഗസ്ഥിരീകരണ നിരക്ക് 0.63 ശതമാനമാണ്. പ്രതിദിന രോഗസ്ഥിരീകരണ നിരക്ക് 0.60 ശതമാനമാണ്.
(ND
ആരോഗ്യ, കുടുംബക്ഷേമ മന്ത്രാലയം
ചില സംസ്ഥാനങ്ങളിലും കേന്ദ്രഭരണപ്രദേശങ്ങളിലും കോവിഡ്19 പ്രതിരോധകുത്തിവയ്പ്പിൽ ഗണ്യമായ കുറവുണ്ടായതായി കേന്ദ്ര ആരോഗ്യ മന്ത്രാലയം ചൂണ്ടിക്കാട്ടുന്നു
(ന്യൂ ഡൽഹി: മെയ് 20, 2022
സംസ്ഥാനങ്ങളിലും കേന്ദ്ര ഭരണ പ്രദേശങ്ങളിലും കൊവിഡ്19 പ്രതിരോധ കുത്തിവയ്പ്പ് മന്ദഗതിയിലായതിൽ കേന്ദ്ര ആരോഗ്യ മന്ത്രാലയം ആശങ്ക രേഖപ്പെടുത്തി. അർഹരായ എല്ലാ ഗുണഭോക്താക്കളെയും ഉൾപ്പെടുത്തി സംപൂർണ്ണ വാക്സിനേഷൻ സാധ്യമാക്കുന്നതിനുള്ള വേഗത ഗണ്യമായി വർദ്ധിപ്പിക്കാൻ മന്ത്രാലയം അഭ്യർത്ഥിച്ചു. ഇന്ന്, സംസ്ഥാനങ്ങളിലെയും കേന്ദ്ര ഭരണ പ്രദേശങ്ങളിലെയും ആരോഗ്യ സെക്രട്ടറിമാരുമായും NHM MD മാരുമായി വീഡിയോ കോൺഫറൻസിലൂടെ കോവിഡ് പ്രതിരോധകുത്തിപ്പിന്റെ പുരോഗതി അവലോകനം ചെയ്ത കേന്ദ്ര ആരോഗ്യ സെക്രട്ടറി ശ്രീ രാജേഷ് ഭൂഷൺ എല്ലാ സംസ്ഥാനങ്ങളെയും കേന്ദ്ര ഭരണ പ്രദേശങ്ങളെയും ഇക്കാര്യം അറിയിച്ചു.
അടുത്തിടെയുണ്ടായ മന്ദത പരിഹരിച്ച്, രാജ്യത്തുടനീളം കൊവിഡ്19 പ്രതിരോധകുത്തിവയ്പ്പ് ത്വരിതപ്പെടുത്തി, തീവ്രയജ്ഞ രൂപേണ പൂർണ്ണതോതിലാക്കേണ്ടതിന്റെ അടിയന്തിര ആവശ്യകത ചൂണ്ടിക്കാട്ടി, ജൂൺ-ജൂലൈ മാസങ്ങളിൽ രണ്ട് മാസം നീണ്ടുനിൽക്കുന്ന ജില്ലാ, ബ്ലോക്ക്, ഗ്രാമീണ തലത്തിലുള്ള "ഹർ ഘർദസ്തക്" പ്രചാരണം 2.0 ആസൂത്രണം ചെയ്യാൻ കേന്ദ്ര ആരോഗ്യ സെക്രട്ടറി നിർദ്ദേശിച്ചു. വൃദ്ധസദനങ്ങൾ, 12-18 വയസ് പ്രായമുള്ള സ്കൂളിൽ പോകാത്ത കുട്ടികൾ, സ്കൂളുകൾ/കോളേജുകൾ, ജയിലുകൾ, തുടങ്ങിയവ കേന്ദ്രീകരിച്ചും വീടുതോറുമുള്ള പ്രചാരണങ്ങൾ വഴിയും അർഹരായ ജനസംഖ്യാ വിഭാഗങ്ങൾക്ക് ഒന്ന്, രണ്ട്, ഡോസുകളും മുൻകരുതൽ ഡോസുകളും പൂർണ്ണമായും ലഭ്യമാക്കുക എന്നതാണ് പ്രചാരണത്തിന്റെ ലക്ഷ്യം. 60 വയസ്സും അതിനുമുകളിൽ ഉള്ള എല്ലാവർക്കും മുൻകരുതൽ ഡോസ് ലഭിക്കാത്തതും, 12 മുതൽ 14 വയസ് വരെ പ്രായമുള്ളവർക്ക് മന്ദഗതിയിൽ വാക്സിനേഷൻ പുരോഗമിക്കുന്നതും യോഗത്തിൽ ചൂണ്ടിക്കാട്ടി. അർഹതയുള്ള എല്ലാ ഗുണഭോക്താക്കളുടെയും പട്ടിക തയ്യാറാക്കി അതിൻപ്രകാരം സൂക്ഷ്മ പദ്ധതികൾ നടപ്പാക്കുകയും ഫലപ്രദമായി നിരീക്ഷിക്കുകയും വേണമെന്നും മന്ത്രാലയം അഭ്യർത്ഥിച്ചു. 18 നും 59 നും മദ്ധ്യേ പ്രായമുള്ളവർക്കുള്ള മുൻകരുതൽ ഡോസ് വിതരണം സ്വകാര്യ ആശുപത്രികളുമായി നിരന്തരം അവലോകനം ചെയ്യാനും അഭ്യർത്ഥിച്ചു.
രാജ്യവ്യാപകമായി കോവിഡ് 19 പ്രതിരോധകുത്തിവയ്പ്പിന്റെ വേഗത വർദ്ധിപ്പിക്കുന്നതിനുള്ള വ്യക്തവും ഫലപ്രദവുമായ ആശയവിനിമയ തന്ത്രത്തിന്റെ ആവശ്യകത കേന്ദ്ര ആരോഗ്യ സെക്രട്ടറി ഊന്നിപ്പറഞ്ഞു.
വാക്സിനുകളുടെ സംസ്ഥാനാടിസ്ഥാനത്തിലുള്ള ലഭ്യത,അർഹരായ ഗുണഭോക്താക്കൾ, ഉപയോഗിക്കാത്തതും കാലഹരണപ്പെടാൻ സാധ്യതയുള്ളതുമായ വാക്സിൻ സ്റ്റോക്ക് എന്നിവ സംബന്ധിച്ച ഡാറ്റ പ്രയോജനപ്പെടുത്തി സംസ്ഥാന/കേന്ദ്രഭരണപ്രദേശങ്ങൾ വാക്സിൻ വിതരണം കാര്യക്ഷമമാക്കണം. എന്ത് വില കൊടുത്തും കൊവിഡ്-19 വാക്സിനുകൾ പാഴായിപ്പോകുന്നില്ലെന്ന് ഉറപ്പാക്കാനും നിർദ്ദേശം നൽകിയിട്ടുണ്ട്. 2021 ഡിസംബർ മുതൽ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും അവരുടെ ആവശ്യപ്രകാരം മാത്രമാണ് വാക്സിൻ ഡോസുകൾ നൽകിയിട്ടുള്ളത് എന്ന് മന്ത്രാലയം ചൂണ്ടിക്കാട്ടി. വരുന്ന മെയ്, ജൂൺ, ജൂലൈ മാസങ്ങളിൽ ഉപയോഗിക്കാത്ത ബാക്കി ഡോസുകൾ ആദ്യം ഉപയോഗിക്കാനും നിർദ്ദേശിച്ചിട്ടുണ്ട്.
വിദേശ യാത്രയ്ക്കായി രണ്ടാം ഡോസ് എടുത്ത് 90 ദിവസത്തിനുള്ളിൽ മുൻകരുതൽ ഡോസ് എടുക്കാൻ ആഗ്രഹിക്കുന്നവരോട് ചില സംസ്ഥാനങ്ങളിൽ വിദേശ യാത്രയുടെ തെളിവ് നൽകാൻ ആവശ്യപ്പെടുന്നതായി ചൂണ്ടിക്കാണിക്കപ്പെട്ടു. ഏതെങ്കിലും കോവിഡ് വാക്സിനേഷൻ കേന്ദ്രങ്ങളോ സംസ്ഥാന സർക്കാരുകളോ ഇക്കാര്യം ആവശ്യപ്പെടാൻ പാടില്ലെന്ന് കേന്ദ്ര ആരോഗ്യ സെക്രട്ടറി ആവർത്തിച്ചു. ഇതുമായി ബന്ധപ്പെട്ട നിർദ്ദേശം ഇതിനകം സംസ്ഥാനങ്ങൾക്കും കേന്ദ്ര ഭരണ പ്രദേശങ്ങങ്ങൾക്കും നൽകിയിട്ടുണ്ട്.
ആരോഗ്യ, കുടുംബക്ഷേമ മന്ത്രാലയം
164.26 കോടിയിൽ അധികം വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും നൽകി
ന്യൂ ഡൽഹി: ജനുവരി 29, 2021
രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തിൽ നൽകുന്നതിന് കേന്ദ്ര ഗവൺമെന്റ് പ്രതിജ്ഞാബദ്ധമാണ്. എല്ലാവർക്കും കോവിഡ്-19 പ്രതിരോധ കുത്തിവയ്പു നൽകുന്ന പുതിയ ഘട്ടത്തിന് രാജ്യത്ത് 2021 ജൂൺ 21-നാണ് തുടക്കമായത്. പ്രതിരോധ മരുന്നു കൂടുതൽ ലഭ്യമാക്കിയതും, സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും മരുന്നുലഭ്യത മുൻകൂട്ടി അറിയാൻ കഴിഞ്ഞതും മികച്ച ആസൂത്രണത്തിനും വിതരണശൃംഖല സുതാര്യമാക്കുന്നതിനും സഹായിച്ചു.
രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകൾ നൽകി കേന്ദ്ര ഗവണ്മെന്റ് സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും പിന്തുണ നൽകി വരികയാണ്. കോവിഡ്-19 പ്രതിരോധ കുത്തിവയ്പ് പരിപാടിയുടെ പുതിയ ഘട്ടത്തിൽ വാക്സിനുകളുടെ 75% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും സൗജന്യമായി നൽകും.
കേന്ദ്ര ഗവണ്മെന്റ് സൗജന്യമായി ലഭ്യമാക്കിയതും സംസ്ഥാനങ്ങൾ നേരിട്ട് സംഭരിച്ചതുമുൾപ്പടെ ഇതുവരെ 164.26 കോടിയിലധികം  വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും കൈമാറിയിട്ടുണ്ട്.
12 കോടിയിൽ അധികം  കോവിഡ് വാക്സിൻ ഡോസുകൾ സംസ്ഥാനങ്ങളുടെയും കേന്ദ്രഭരണ പ്രദേശങ്ങളുടെയും പക്കൽ ഇപ്പോഴും ലഭ്യമാണ്.